CELEX: 62014TB0189
Language: el
Date: 2014-07-25 00:00:00
Title: Υπόθεση T-189/14 R: Διάταξη του Προέδρου του Γενικού Δικαστηρίου της 25ης Ιουλίου 2014 — Deza κατά ECHA (Ασφαλιστικά μέτρα — Πρόσβαση στα έγγραφα — Κανονισμός (ΕΚ) 1049/2001 — Έγγραφα ευρισκόμενα στην κατοχή του ECHA, τα οποία περιέχουν πληροφορίες υποβληθείσες από επιχείρηση στο πλαίσιο της αιτήσεώς της για την αδειοδότηση της διαθέσεως χημικής ουσίας στην αγορά — Απόφαση να επιτραπεί σε τρίτο η πρόσβαση στα έγγραφα — Αίτηση αναστολής εκτελέσεως — Επείγον — Fumus boni juris — Στάθμιση συμφερόντων)

8.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/32
            
         Διάταξη του Προέδρου του Γενικού Δικαστηρίου της 25ης Ιουλίου 2014 — Deza κατά ECHA
   (Υπόθεση T-189/14 R)
   ((Ασφαλιστικά μέτρα - Πρόσβαση στα έγγραφα - Κανονισμός (ΕΚ) 1049/2001 - Έγγραφα ευρισκόμενα στην κατοχή του ECHA, τα οποία περιέχουν πληροφορίες υποβληθείσες από επιχείρηση στο πλαίσιο της αιτήσεώς της για την αδειοδότηση της διαθέσεως χημικής ουσίας στην αγορά - Απόφαση να επιτραπεί σε τρίτο η πρόσβαση στα έγγραφα - Αίτηση αναστολής εκτελέσεως - Επείγον - Fumus boni juris - Στάθμιση συμφερόντων))
   2014/C 303/40
   Γλώσσα διαδικασίας: η τσεχική
   
      Διάδικοι
   
   
      Αιτούσα: Deza, a.s. (Valašské Meziříčí, République tchèque) (εκπρόσωπος: P. Dejl, δικηγόρος)
   
      Καθού: Ευρωπαϊκός Οργανισμός Χημικών Προϊόντων (ECHA) (εκπρόσωποι: A. Iber, M. Heikkilä και T. Zbihlej)
   
      Αντικείμενο
   
   Αίτηση αναστολής εκτελέσεως της αποφάσεως του Ευρωπαϊκού Οργανισμού Χημικών Προϊόντων (ECHA), της 24ης Ιανουαρίου 2014, για τη δημοσιοποίηση ορισμένων πληροφοριών τις οποίες είχαν υποβάλει οι προσφεύγουσες στο πλαίσιο διαδικασίας με αντικείμενο αίτηση αδειοδοτήσεως για τη διάθεση στην αγορά της ουσίας Phtalate de bis(2-éthylhexyle) (DEHP)
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλει την εκτέλεση της αποφάσεως AFA-C-0000004274-77-09/F του Ευρωπαϊκού Οργανισμού Χημικών Προϊόντων (ECHA), της 24ης Ιανουαρίου 2014, κατά το μέτρο που επιτρέπεται σε τρίτο, δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, η πρόσβαση σε κείμενο της εκθέσεως για τη χημική ασφάλεια και την ανάλυση των εναλλακτικών επιλογών για την ουσία phtalate de bis (2-éthylhexyle) (DEHP), το οποίο περιέχει περισσότερα στοιχεία σε σχέση με το κείμενο με τα απαλειφθέντα στοιχεία που απαριθμούνται στην αίτηση ασφαλιστικών μέτρων και στα παραρτήματα A.4.5 και A.4.6 της εν λόγω αιτήσεως, εξαιρουμένων, αφενός, των στοιχείων σχετικά με την ταξινόμηση και την επισήμανση των ουσιών και, αφετέρου, στοιχείων που αφορούν ειδικώς και αποκλειστικώς τις Arkema France, Grupa Azoty Zakłady Azotowe Kędzierzyn S.A. et Vinyloop Ferrara S.p.A.
            
         
               2)
            
            
               Διατάσσει τον ECHA να μη δημοσιοποιήσει:
               
                           —
                        
                        
                           κείμενο, λεπτομερέστερο του αναφερομένου στο σημείο 1 του διατακτικού, της εκθέσεως για τη χημική ασφάλεια και την ανάλυση των εναλλακτικών επιλογών για την ουσία phtalate de bis (2-éthylhexyle) (DEHP), για τις οποίες γίνεται λόγος στο εν λόγω σημείο 1,
                        
                     
                           —
                        
                        
                           τις εκθέσεις για τη χημική ασφάλεια και τις αναλύσεις των εναλλακτικών επιλογών για την ουσία phtalate de bis(2-éthylhexyle) (DEHP) τις οποίες είχαν υποβάλει οι Arkema France, Grupa Azoty Zakłady Azotowe Kędzierzyn et Vinyloop Ferrara και οι οποίες είχαν αποτελέσει αντικείμενο των αποφάσεων AFA-C-0000004280-84-09/F, AFA-C-0000004275-75-09/F και AFA-C-0000004151-87-08/F του ECHA της 24ης Ιανουαρίου 2014, κατά το μέτρο που τα έγγραφα αυτά είναι πανομοιότυπα με τα προστατευόμενα κατά το σημείο 1 του παρόντος διατακτικού.
                        
                     
         
               3)
            
            
               Επιφυλάσσεται ως προς τα δικαστικά έξοδα.